  

Nakon branja maslina i posjete uljari radi dobivanja maslinova ulja, u lipnju smo ubrali Gospinu travu (*Hypericum perforatum*) i pripremili kantarionovo ulje.

 Gospina trava je ljekovita mediteranska biljka koja raste uz rubove šuma, po čistinama, šikarama, livadama i uz živice. Cvate od svibnja do rujna. Jako je cijenjena u narodu, jedna je od rijetkih biljaka koje imaju antibakterijsko, antivirusno i antimikotično djelovanje. Kantarionovo ulje dobiva se od cvijeta Gospine trave i prekrasne je crvene boje.

**Recept za izradu kantarionova ulja**

100 g svježih cvjetova se stavi u hladno prešano, kvalitetno maslinovo ulje. Boca se prekrije gazom i učvrsti gumicom. Ostavi se na suncu 40 dana. Nakon 40 dana ulje se procijedi i čuva u tamnim bocama.

  

Nakon faze izrade kantarionova ulja, možemo izrađivati kreme i kozmetiku.

**Recept za izradu kreme od kantarionova ulja**

- 1 dcl kantarionova ulja

- 8 grama prirodnog pčelinjeg voska

- eterično ulje lavande

Kantarionovo ulje blago se zagrije i u njega se ubaci vosak. Čim se vosak rastali, prekine se sa zagrijavanjem. Umiješa se lavandino ulje i prelije u pripremljene posudice. Lavandino ulje osim što je ljekovito za kožu, dodaje se jer daje i osvježavajući miris kremi.

  

Krema je izvrsna za njegu suhe i ispucale kože. Pomaže kod zacjeljivanja rana, opeklina, ožiljaka, strija, akni, proširenih vena, uboda insekata, reumatskih tegoba i bolova u mišićima.

 



**Priprema sapuna**

1. Izvažemo destiliranu vodu i natrijev hidroksid.
2. Natrijev hidroksid dodajemo u vodu (nikad obrnuto!), prilkom miješanja dolazi do zagrijavanja i oslobađa se visoka temperatura. Ostavimo da se ohladi, povremeno miješajući. Pare se ne smiju udisati!
3. Izvažemo i ugrijemo maslinovo i suncokretovo ulje. Temperaturu mjerimo termometrom.
4. Kad je temperatura ulja približno jednaka temperaturi natrijeva hidroksida, dodajemo natrijev hidroksid u ulje lagano miješajući kuhačom.
5. Nastavimo miješati štapnim mikserom, smjesa mijenja boju. Mikserom miješamo dok smjesa ne bude gusta kao rjeđi puding.
6. Kad smjesa počinje ostavljati ''trag'', po želji dodajemo suhe dijelove cvijeta biljke, boje i eterična ulja.
7. Smjesu ulijemo u kalup i ostavimo da se suši 24 sata.
8. Sapuni su spremni za uprabu za 3-6 tjedana (vrijeme zrenja).
9. Testiramo pH pomoći indikatora i koristimo.